બેકાબુ બનેલા આવારા તત્વો જાણે પોલીસને પડકાર ફેંકતા હોય તેમ ગત મોડીરાત્રે શહેરના 24 કલાક જાગતા સદર બજાર વિસ્તારમાં 3 બાઈક અને બે રિક્ષાઓને આગ ચાંપી દીધી હતી. બનાવ અંગેની જાણ થતાં પોલીસ કાફલો ઘટનાસ્થળે દોડી ગયો છે અને એફએસએલના અધિકારીઓને સાથે રાખી અજાણ્યા શખ્સોને ઝડપી પાડવા તપાસ હાથ ધરી છે. બીજીતરફ આ ઘટનાને પગલે સ્થાનિકોમાં ભયનો માહોલ છવાયો છે. અને પોલીસની કામગીરી સામે અનેક સવાલો ઉઠી રહ્યા છે.